High Crimes

:*Iste articlo ye sobre una cinta de cine de drama d'intriga chudicial estausunidense estrenada en 2002; ta atros usos, se veiga *'High Crimes (desambigación)***.

***High Crimes*** (títol orichinal en [[Idioma anglés|anglés]], en [[Idioma aragonés|aragonés]] ***Crimens capitals***, estrenada en [[Aragón]] con o títol en [[Idioma castellano|castellano]] de ***Toda la verdad***, en aragonés ***Toda la verdat**') ye una cinta de cine estausunidense de cine de drama d'intriga chudicial estrenada l'anyo 2002, dirichida por Carl Franklin seguntes un guión adaptau por Yuri Zeltser y Grace Cary Bickley (basau en *[[High Crimes (novela)|High Crimes]]*, una novela publicada por Joseph Finder en 1998), con una banda sonora orichinal de Graeme Revell, una dirección de fotografía de Theo van de Sande, una producción cinematografica d'Arnon Milchan, Janet Yang y Jesse B'Franklin ta las productoras *[[Regency Enterprises]]*, *[[New Regency]]*, *[[Manifest Film Company]]* y *[[Monarch Pictures]]* y un elenco d'o cual en fan parte, entre d'atros actors, Ashley Judd, Morgan Freeman, Jim Caviezel, Amanda Peet, Adam Scott, Bruce Davison, Tom Bower, Michael Gaston, Jude Ciccolella, Juan Carlos Hernández, Michael Shannon, Emilio Rivera, John Billingsley, Dendrie Taylor, Paula Jai Parker y Dawn Hudson.

*Claire Kubik* ye una avogada que vive en una ciudat de California con su mariu, *Tom*. Bel día, mientres un viache enta San Francisco a Policía l'arresta. O *[[Federal Bureau of Investigation]]* l'acusa de deserción pero tamién de l'asasinato en 1988 de nueu civis desarmaus en un lugarón d'El Salvador. *Claire* descubre que su mariu se clama en realidat *Ronald Chapman*, que ye sarchento d'o *[[United States Marine Corps]]* y que yera especialista en operacions encubiertas. *Tom* admite que heba estau present en ixos feitos pero que qui asasinó a los civils estió *James Hernandez*, que aora ye comandant y aduyant d'o *cheneral Bill Marks*, que ye qui yera a lo cudiau d'a operación en El Salvador. *Claire* y *Tom* creyen que tot ye una operación ta salvar a *Hernandez*. En precipiar o chudicio se fa evident a situació d'inferioridat de *Tom*: o suyo avogau, o *tenient Terence Embry*, ye un choven sin experiencia pero lo fiscal ye bien experto y lo chuez limita de contino las iniciativas d'a defensa.Bien preocupada, *Claire* opta por contractar a *Charlie Grimes*, un antigo avogau militar con muita experiencia pero que albandonó la suya carrera por problemas con l'alcol. Contra mas abanza lo proceso, mas incongruencias en o caso troban os avogaus de *Tom*. Finalment, un salvadorenyo contacta con *Claire* y li explica que en realidat ixa operación encubierta no feba so que amagar un error d'os militars estausunidenses que en asasinar a un dirichent revolucionario salvadorenyo heban asasinau tamién a estudiants estausunidenses. En conseguir prebas que implican a *Hernandez* en os feitos, finalment consiguen que lo Gubierno retire l'acusación. Tanimientres, *Grimes* ha continau investigando y ha trobau nuevas informacions ta comunicar a *Claire*.

A cinta s'ambienta en dos mmentos historicos diferents: en 1988 en El Salvador y en a suya epoca actual (2002) en Los Angeles, San Francisco y atros puestos de California. As suyas escenas se filmoron en Alameda, Burbank, Los Angeles, Oakland y San Francisco (California) en os Estaus Unius y en Bavispe (Sonora) y Ciudat de Mexico en Mexico.

Se tracta d'una cinta que ha recibiu bels premios y nominacions, encara que garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''High Crimes'' en Internet Movie Database.